id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id tr nl id id pl id id ms id id id id id id id ms id id id eo id id id id ms id id ms id ms id nb ms ms ms ms ms id ms id en ms ms id id ms min id ms ms id ms id id id id id ms de id id ms ms id id id id id id id id id ms id id id en ms ms en en en en en en en en id ms id id id en id id jv ms id id it es id id en id ms ms ms ms ms ms
Lobak Putih Kaya Pelbagai Manfaat Kesihatan, Tak Percaya? Baca Ini!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Selain Cantikkan Kulit Dan Boleh Kurus, Ini 12 Sebab Anda Harus Makan Lobak Putih!
Ditulis oleh Asyikin Md Isa Disemak pada 22/06/2022
Disemak secara perubatan oleh Dr. Joseph Tan
Apabila bercakap pasal lobak, pasti terbayangkan lobak merah, betul tak? Namun hakikatnya, lobak putih juga tidak kurang hebatnya.
Dalam artikel ini Hello Doktor kongsikan antara kelebihan dan manfaat kesihatan sayuran ini.
Untuk mendapatkan lebih banyak info tentang Pemakanan Sihat, sila dapatkannya di sini.
Apa itu lobak putih?
White radish tergolong dalam keluarga kubis dan nama saintifiknya adalah Raphanus Sativus var. Longipinnatus.
Lobak ini telah digunakan berabad lamanya untuk tujuan perubatan Ayurveda. Ia boleh membantu merawat pelbagai jenis penyakit. Dalam komponen perubatan di China juga menggunakan lobak ini kerana ciri-ciri bau pedasnya (pungent).
Dari aspek pemakanan pula, ia boleh dimakan secara mentah, dimasak ataupun dijadikan jeruk.
Berikut antara beberapa manfaat dan kelebihan yang boleh diperolehi melalui pengambilan sayur ini, seperti:
1. Bantu rawat jaundis
Lobak secara meluas dianggap sebagai ubat semula jadi untuk penyakit kuning.
Jus lobak yang mempunyai kesan detoksifikasi kuat dapat membantu menghilangkan toksin dan seterusnya membantu membersihkan darah – sangat bagus untuk masalah jaundis. Selain itu, ia juga dapat membantu menyingkirkan bilirubin dan mengawal pengeluarannya.
Lobak juga berfungsi mencegah pecahan sel darah merah pada individu yang mengalami jaundis dengan meningkatkan bekalan oksigen.
2. Cegah jangkitan saluran kencing
Lobak ini bersifat diuretik, sekali gus membantu membersihkan buah pinggang dengan merangsang pengeluaran air kencing.
Jus lobak berkesan dalam menyembuhkan keradangan dan mengurangkan rasa sensasi terbakar yang mungkin dialami seseorang semasa kencing.
Fungsinya yang merangsang pengeluaran air kencing membolehkan pencegahan jangkitan pada sistem saluran kencing atau buah pinggang.
3. Lobak putih bagus untuk penghidap arthritis rheumatoid
Vitamin C boleh bertindak menentang radikal bebas dalam tubuh dan menghalang sebarang kerosakan pada rawan badan. Vitamin C juga membantu pembentukan kolagen – bahan yang membentuk rawan badan.
Maka dengan mengambil white radish ini dapat membantu mencegah atau melambatkan keadaan seperti arthritis.
Memasukkan lobak dalam diet membantu melawan pelbagai jenis kanser seperti kanser kolon, perut, usus, mulut dan buah pinggang – disebabkan oleh kehadiran vitamin C, asid folik dan anthocyanin yang merupakan antioksidan kuat.
Di samping itu, lobak juga mengandungi isothiocyanates yang mengubah laluan genetik sel kanser dan menyebabkan apoptosis atau kematian sel, secara tidak langsung menghalang sel kanser daripada membiak.
5. Cegah masalah jantung
Anthocyanin yang terdapat dalam lobak mempunyai sifat antiradang yang membantu mencegah penyakit kardiovaskular. Ia juga membantu memeriksa kesan lain seperti penyakit arteri periferal, kegagalan jantung dan penyakit buah pinggang.
Anthocyanin yang terdapat dalam lobak membantu mengedarkan metabolit dan mencegah masalah jantung dengan mengurangkan tekanan oksidatif serta keradangan.
6. Menurunkan berat badan
Bagi anda yang ingin mengurangkan berat, jangan lupa untuk memasukkan lobak dalam diet kerana ia rendah karbohidrat boleh dihadam, tinggi bahan pelawas (roughage) dan mengandungi banyak air.
Kandungan serat dalam sayuran ini juga membuatkan anda lebih kenyang dan dapat menghalang pengambilan makanan secara berlebihan – kesannya berat badan akan berkurangan.
7. Merawat gangguan pernafasan
Lobak putih mempunyai sifat antikongestif dan membantu mencegah kerengsaan hidung, tekak, saluran udara dan paru-paru. Kerengsaan tersebut biasanya disebabkan oleh selesema, jangkitan, alahan dan lain-lain.
Lobak membantu melindungi sistem pernafasan daripada jangkitan kerana ia adalah sumber yang kaya dengan vitamin dan boleh bertindak sebagai pembasmi kuman.
8. Sesuai untuk tekanan darah & diabetes
Lobak mengandungi kalium – vasodilator – yang membantu melegakan saluran darah dan meningkatkan aliran darah. Ini sekali gus mengurangkan tekanan darah dengan mengawal aliran darah.
Pengambilan lobak tidak memberi kesan kepada paras gula darah kerana ia mempunyai indeks glisemik yang rendah. Lobak juga mengawal penyerapan gula dalam aliran darah menjadikan ia selamat untuk pesakit diabetes.
Lobak baik untuk kulit kerana kehadiran vitamin C dan B, zink serta fosforus. Kandungan air yang tinggi juga membantu mengekalkan kelembapan kulit.
Selain itu, lobak turut mempunyai sifat penyahjangkit dan membantu mencegah gangguan kulit seperti kulit kering, ruam dan rekahan.
10. Mempunyai sifat antikulat
Antara khasiat lobak putih adalah ia sayuran antikulat semula jadi. Ia mengurangkan kulat – bakteria yang boleh mengakibatkan jangkitan yis pada faraj, mulut dan sebagainya.
11. Tingkatkan sistem imun
Kehadiran vitamin C dalam lobak menjadikannya pilihan yang sangat baik untuk dimasukkan ke dalam diet bagi meningkatkan imuniti badan.
Vitamin C membantu mengawal metabolisme badan dan membantu dalam pembentukan kolagen. Kolagen membantu menguatkan dinding saluran darah dan mencegah timbulnya pelbagai penyakit kardiovaskular.
Salah satu khasiat lobak putih #12. Penting untuk kesihatan tulang
Lobak sumber yang kaya dengan kalsium – penting untuk kesihatan tulang. Ia bagus ditambah dalam diet bagi mereka yang berisiko menghidap osteoporosis atau masalah berkaitan penuaan.
Disarankan sebelum menjadikan lobak ini sebahagian daripada diet harian anda, berundinglah dengan doktor atau pakar pemakanan untuk memastikan kesesuaian diri dan mengelakkan sebarang kesan sampingan tidak diingini.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Hello Health Group tidak menawarkan nasihat perubatan, diagnosis atau rawatan.
White Radish: Health Benefits and Nutrition Facts. https://healthyday.net/white-radish-health-benefits-and-nutrition-facts/, Accessed on April 26, 2022
Patricia M. Tavares, Karin Thevissen, Bruno P. A. Cammue, Isabelle E. J. A. François, Eliana Barreto-Bergter, Carlos P. Taborda, Alexandre F. Marques, Marcio L. Rodrigues, Leonardo Nimrichter (2008). In Vitro Activity of the Antifungal Plant Defensin RsAFP2 against Candida Isolates and Its In Vivo Efficacy in Prophylactic Murine Models of Candidiasis. https://journals.asm.org/doi/full/10.1128/aac.00448-08, Accessed on April 26, 2022
Radishes, oriental, raw. https://fdc.nal.usda.gov/fdc-app.html#/food-details/168451/nutrients, Accessed on April 26, 2022
Radish: Research-Backed Benefits & How To Use. https://www.organicfacts.net/health-benefits/vegetable/health-benefits-of-radish.html, Accessed on April 26, 2022
Mooli for winters: 5 health benefits of radishes you shouldn’t be deprived of. https://www.indiatoday.in/lifestyle/health/story/mooli-radish-health-benefits-winter-veggie-india-digestion-blood-pressure-lifest-1117051-2017-12-27, Accessed on April 26, 2022
9 Benefits of white radish and side effects. https://healthbenefitsof.org/9-shocking-health-benefits-of-white-radish/, Accessed on April 26, 2022
The amazing benefits of radish on the human body. https://inf.news/en/health/bfe5bada376b6aabcc9384da90bcc6ff.html, Accessed on April 26, 2022
Semua Makanan Mekdi Tak Sihat? Anda Silap! Ada 6 Menu Yang Rendah Kalori
Makan Bawang Putih Bakar Campur Madu, Sedap Ke? Ini 5 Manfaat Jika Amalkan
Ditulis oleh Asyikin Md Isa Disemak pada 22/06/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.